title: Provedbena uredba Komisije (EU) br. 793/2013 оd 20. kolovoza 2013. o uspostavljanju mjera za Farske otoke u svrhu očuvanja stoka atlantske haringe  Tekst značajan za EGP

text:
               21.8.2013

               HR

               Službeni list Europske unije

               L 223/1

         PROVEDBENA UREDBA KOMISIJE (EU) br. 793/2013
   оd 20. kolovoza 2013.
   o uspostavljanju mjera za Farske otoke u svrhu očuvanja stoka atlantske haringe
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1026/2012 Europskog parlamenta i Vijeća od 25. listopada 2012. o određenim mjerama za očuvanje ribljih stokova koje se odnose na zemlje koje dopuštaju neodrživi ribolov (1), a posebno njezin članak 4.,
   budući da:

               (1)

               Stok atlantske haringe (Clupea harengus) najveći je stok haringe na svijetu. Omogućuje ulove od jednog do dva milijuna tona. Međutim, intenzivno iskorištavanje zbog prelova dovelo je taj stok do izlovljenosti i prekida svih vrsta ribarstva na više od dva desetljeća u razdoblju od početka sedamdesetih do sredine devedesetih godina prošlog stoljeća, s vrlo ozbiljnim posljedicama za flote koje su iskorištavale taj stok.

               (2)

               Od oporavka stoka i ponovnog otvaranja ribolova 1996. i nakon međusobnih konzultacija, njime zajednički gospodari pet strana u čije gospodarske isključive zone zalazi ova riba tijekom svojeg migracijskog ciklusa: Ruska Federacija, Norveška, Farski otoci, Island i Europska unija (u daljnjem tekstu „obalne države”).

               (3)

               Od 2007. dogovori postignuti za vrijeme konzultacija obalnih država obuhvaćaju konačna pravila o dijeljenju ukupnog dopuštenog ulova i obvezu uspostave relativne stabilnosti dijela ili udjela idućih godina. Udjeli dogovoreni za stok atlantske haringe bili su 5,16 % za Farske otoke, 14,51 % za Island, 6,51 % za Uniju, 61 % za Norvešku i 12,82 % za Rusku Federaciju. Nadalje, obalne države imale su i dugoročni dogovor da će samo zajedno preispitivati i revidirati uobičajene dogovore o gospodarenju, i to na temelju novih znanstvenih mišljenja i do određenog datuma.

               (4)

               Kako bi se olakšalo određivanje ukupnih dopuštenih dijelova ili udjela, obalne države dogovorile su i provele, na temelju raspoloživih znanstvenih spoznaja, dugogodišnji plan gospodarenja koji je u skladu s preventivnim pristupom čija je svrha održati iskorištavanja unutar sigurnih bioloških ograničenja i osigurati održivo ribarstvo.

               (5)

               Tim dugoročnim planom gospodarenja nastojalo se izbjeći da stok padne ispod razine biomase od 2 500 000 tona i održati tu razinu iznad 5 000 000 tona, što je razina pri kojoj se proizvodi najveći održivi prinos. To se postiglo ograničenjem iskorištavanja u skladu s ribolovnom smrtnosti od 0,125. Dogovoreno je da ribolovnu smrtnost treba smanjiti ako razina biomase padne ispod razine od 5 000 000 tona kako bi se osigurao brzi oporavak stoka.

               (6)

               U rujnu 2012. Međunarodno vijeće za istraživanje mora (ICES) preporučilo je da, u skladu s s preventivnim pristupom utvrđenim u planu gospodarenja, ukupan dopušteni ulov (TAC) za pet obalnih država ne premašuje 619 000 tona u 2013., što predstavlja smanjenje od 26 % u usporedbi s TAC-om koji je određen za 2012.

               (7)

               Tijekom konzultacija obalnih država održanih od listopada 2012. do siječnja 2013. u svrhu postizanja dogovora za 2013., predstavnici Farskih otoka uporno su i više puta izjavili da ne žele nastaviti postojeći dogovor o dijeljenju. Dogovori za 2013. konačno su zaključeni 18. siječnja 2013. između samo četiri obalne države, kako bi se u što većoj mjeri održala koordinacija gospodarenja tim stokom između obalnih država. U dogovorenom zapisniku s tih konzultacija od 23. siječnja 2013. navodi se sljedeće: „Delegacije su izrazile svoju zabrinutost zbog istupanja Farskih otoka iz sporazuma s obalnim državama bez prethodne obavijesti.” S obzirom na nemogućnost postizanja dogovora između pet strana zbog istupanja Farskih otoka iz konzultacija, dogovoreno je da ostale četiri strane uzmu u obzir ribolovne interese Farskih otoka ukidajući njihov tradicionalni udjel odnosno udjel kojim su gospodarili od dogovora iz 2007., a koji je odgovarao količini od 31 000 tona (5,16 % TAC-a).

               (8)

               Tijekom konzultacija obalnih država koje su trajale do 23. siječnja 2013., predstavnici Farskih otoka nisu postavili nikakve zahtjeve za određeni udjel, nisu podnijeli nikakav pisani ili usmeni prijedlog za novi dogovor o dijeljenju, nisu izrazili želju da stupe u dogovor s ostale četiri strane, niti su se potrudili surađivati u postizanju dogovora za 2013.

               (9)

               U izjavi ministra ribarstva Farskih otoka od 26. ožujka 2013. navodi se da je farska flota jednostrano odredila ograničenje ulova od 105 230 tona, a ta količina predstavlja 17 % preporučenog TAC-a ili tri puta veći udjel od onog koji se primjenjivao temeljem prethodnog dogovora i povećanje od 145 % u odnosu na njihov udjel iz 2012. Tu jednostranu objavu potrebno je ocijeniti u svjetlu prethodno navedenog znanstvenog mišljenja o smanjenju ulova u 2013. za 26 %. Tom su objavom Farski otoci i de facto odstupili od zajednički dogovorenog plana gospodarenja.

               (10)

               Tim su postupcima Farski otoci prekinuli suradnju s Unijom i s drugim obalnim državama u gospodarenju stokom od općeg interesa, atlantskom haringom, te su prekršili obveze iz članka 61. stavka 2., članka 63. stavaka 1. i 2. te članaka 118., 119. i 300. Konvencije Ujedinjenih naroda o pravu mora od 10. prosinca 1982. (UNCLOS) i članaka 5. i 6. te članka 8. stavaka 1. i 2. Sporazuma Ujedinjenih naroda o provedbi odredbi Konvencije Ujedinjenih naroda o pravu mora od 10. prosinca 1982. u pogledu očuvanja i upravljanja pograničnim ribljim naseljima i vrlo migratornim ribljim vrstama (UNFSA).

               (11)

               Ako se dosegnu ograničenja ulova koja su odredile četiri obalne države i Farski otoci, ukupan ulov iznosit će 692 290 tona, što predstavlja prelov u odnosu na preporučeni TAC. Prema ocjenama i predviđanjima ulova koje je pripremio ICES u sklopu svojeg savjeta o gospodarenju u ribolovnoj sezoni 2013. (2), takav bi ulov početkom 2014. doveo biomasu mrijestilišnog stoka (SSB) do razine od 4 200 000 tone, što je puno niže od razine od 5 000 000 tona pri kojoj bi se trebao proizvesti najveći održivi prinos.

               (12)

               Nadalje, novi znanstveni dokazi dostupni široj javnosti koje je ICES dostavio u svibnju 2013. (3) potvrđuju da je dugoročni plan gospodarenja u svojem trenutačnom obliku (s ograničenjem ribolovne smrtnosti na 0,125) preventivan, dok povećanje ciljne ribolovne smrtnosti na vrijednost od 0,15, što bi se ostvarilo povećanjem farskog udjela, čini plan nepreventivnim, a prati ga i povećana opasnost od izlovljenosti stoka.

               (13)

               U skladu s člankom 3. Uredbe (EU) br. 1026/2012, neka zemlja može biti određena kao zemlja koja dopušta neodrživi ribolov kada: (a) ne surađuje u gospodarenju stokom od zajedničkog interesa u potpunosti poštujući odredbe Konvencije Ujedinjenih naroda o pravu mora od 10. prosinca 1982. (UNCLOS) i Sporazuma Ujedinjenih naroda o provedbi odredbi Konvencije Ujedinjenih naroda o pravu mora od 10. prosinca 1982. u pogledu očuvanja i upravljanja pograničnim ribljim naseljima i vrlo migratornim ribljim vrstama od 4. kolovoza 1995. (UNFSA) ili druge međunarodne sporazume ili norme međunarodnog prava; i (b): i. ne donosi potrebne mjere gospodarenja ribarstvom; ili ii. donosi mjere gospodarenja ribarstvom ne uzimajući u obzir prava, interese i dužnosti ostalih zemalja i Unije, a te mjere gospodarenja ribarstvom, kada se razmatraju zajedno s mjerama koje su poduzele druge zemlje i Unija, dovode to ribolovnih aktivnosti koje bi mogle dovesti stok do neodrživa stanja.

               (14)

               Kao rezultat prethodno navedenih razmatranja, Farski otoci ispunjavaju sve kriterije da se odrede kao zemlja koja dopušta neodrživi ribolov te Komisija stoga može donijeti mjere predviđene Uredbom (EU) br. 1026/2012.

               (15)

               U skladu s člankom 6. Uredbe (EU) br. 1026/2012, Komisija je odlučila obavijestiti Lokalnu vladu Farskih otoka i Vladu Danske odlukom od 17. svibnja 2013. (4) i pismom od istog datuma, o svojoj namjeri da Farske otoke odredi kao zemlju koja dopušta neodrživi ribolov, navodeći razloge za takvo određenje i opisujući moguće mjere koje se mogu poduzeti u skladu s tom Uredbom. Lokalna vlada Farskih otoka potvrdila je primitak tog pisma istog dana.

               (16)

               Lokalna vlada Farskih otoka odgovorila je na obavijest 17. lipnja 2013. osporavajući argumente koje je iznijela Komisija svojim protuargumentima da nisu istupili iz konzultacija, da i dalje žele sudjelovati u pregovorima radi nalaženja rješenja za dijeljenje stoka i da EU nema pravo primijeniti prisilne mjere. Međutim, nisu izrazili namjeru da izmijene odluku o neodrživim ograničenjima ulova za 2013. niti su ponudili jasno obrazloženje za visoko ograničenje ulova koje su odredili za 2013., osim nepotkrijepljene tvrdnje o „povećanoj prisutnosti tog stoka posljednjih godina u pomorskom području u nadležnosti Farskih otoka”.

               (17)

               Komisija je proučila postojeću znanstvenu literaturu na tu temu i naišla je samo na izjave koje upućuju na povremenu prisutnost haringe u farskim vodama tijekom duljeg razdoblja u sezoni, ali se nigdje ne navodi ništa što bi moglo poslužiti kao temelj za tumačenje da je riječ o stabilnom ili stalnom povećanju količine. Što se tiče argumenta Farskih otoka da će stok svejedno pasti ispod razine najvećeg održivog prinosa u 2014., i to ne kao posljedica njihova jednostranog povećanja udjela, potrebno je napomenuti da će, prema najnovijem znanstvenom mišljenju (vidjeti uvodnu izjavu (12)) i unatoč tome što se može obnoviti do najvećeg održivog prinosa, stok dulje ostati ispod te razine i prijetit će mu veća opasnost od izlovljenosti ako se trenutačna ciljna ribolovna smrtnost poveća do vrijednosti jednake onoj koja proizlazi iz farskog povećanja udjela.

               (18)

               Nakon podrobne analize argumenata Lokalne vlade Farskih otoka Komisija je zaključila da oni ne čine protuargument argumentima navedenima u obavijesti Komisije, niti čine objektivno opravdanje za nedostatak suradnje ove zemlje. Komisija je na temelju tog zaključka i na temelju nespremnosti za ispravljanje jednostranih ograničenja ulova za 2013. zaključila da Farski otoci i dalje ispunjavaju kriterije da se odrede kao zemlja koja dopušta neodrživi ribolov.

               (19)

               Komisija stoga smatra da je nužno donijeti mjere u skladu s člankom 4. Uredbe (EU) br. 1026/2012.

               (20)

               Te mjere trebaju biti učinkovite i razmjerne da bi se ostvario cilj očuvanja i spriječiti Farske otoke da iskorištavaju tržišta, luke i objekte Unije za nastavak neodrživog ribolova haringe.

               (21)

               Isto tako, Komisija je procijenila kratkoročne i dugoročne okolišne, trgovinske, gospodarske i društvene posljedice mjera koje se mogu donijeti u skladu s člankom 4. stavkom 1. Uredbe (EU) br. 1026/2012, kao i administrativno opterećenje povezano s njihovom provedbom.

               (22)

               Na temelju te procjene čini se primjerenim da prvi korak bude donošenje određenih mjera navedenih u točkama (c), (d), (e) i (i) članka 4. stavka 1. Uredbe (EU) br. 1026/2012. Ako se te mjere pokažu neučinkovitima i ako Farski otoci nastave dopuštati neodrživ ribolov, mogu se uspostaviti daljnje mjere.

               (23)

               Farski ribolov haringe koji se obavlja lebdećim povlačnim mrežama (koćama) može biti ciljno ribarstvo u hladnijim mjesecima godine, ali je mješovito ribarstvo u kasno proljeće i ljeti, kada se haringa i skuša love u sličnim količinama. Obje vrste mogu se loviti istim plovilom u jednom izvlačenju, tijekom istog izlaska u ribolov ili na istom ribolovnom području u sezoni. Stoga se skuša kao vrsta povezuje s haringom. Dakle, ako nastave s ulovom i izvozom skuše, Farski otoci nastavit će loviti velike količine haringe kao neizbježan prilov, čak i ako se haringa ne može izvoziti u Uniju. Stoga je učinkovitost zabrane na uvoze haringe kao sredstva za sprečavanje nanošenja daljnje štete održivosti stoka haringe upitna ako se u mjere ne uključe i izvozi skuše. Skuša dijeli životni prostor s haringom u tolikoj mjeri da uvijek postoji opasnost ulova haringe prilikom ribolova skuše u ribarstvu pod kontrolom Farskih otoka. Stoga sve skuše ulovljene pod kontrolom Farskih otoka mogu biti ulovljene skupa s haringom. Iz toga proizlazi da trgovinske mjere trebaju obuhvatiti i haringu i skušu da bi bile učinkovite.

               (24)

               Ocjenjujući razmjernost mjera, a posebno odlučujući o tome je li ograničenja trgovine glavnim vrstama ulovljenima prilikom ribolova haringe potrebno ograničiti na određenu količinu ili zabraniti sve uvoze, Komisija je ispitala mogu li se predvidjeti alternativne mjere osim potpune zabrane uvoza svih proizvoda od haringe ili skuše ili onih koji ih sadrže, koje bi bile razmjernije. Ocijenjene su tri moguće opcije: i. kvantitativno ograničenje svih proizvoda, čime bi se izvozi ograničili na tradicionalne razmjene; ii. potpuna zabrana samo svježe, smrznute i konzervirane ribe, isključujući složenije proizvode kao što je riblje brašno i ulje; te iii. ograničenje uvozne zabrane samo na haringu i proizvode od haringe. Premda bi prva od tih triju opcija mogla biti izrazito učinkovita s obzirom na to da je izvoz ribljeg brašna s Farskih otoka u EU iznimno važan, ocijenjeno je da bi ona značila preveliko opterećenje u ovoj fazi, posebno zbog toga jer, s jedne strane, može utjecati na sektore farske riblje industrije koji nisu izravno povezani sa sektorom pelagičkog ribolova i, s druge, jer bi stvorila visoko administrativno opterećenje povezano s analizom uzoraka ribljeg brašna i ulja u specijaliziranim laboratorijima kako bi se utvrdio njihov sastav prema vrstama. Treća spomenuta opcija smatra se neučinkovitom jer se njezine moguće gospodarske posljedice mogu lako nadoknaditi izvozom skuše. Drugom se opcijom stoga najbolje uravnotežuje sredstvo i njegov željeni učinak, a manje teške mjere za postizanje potrebnog rezultata ne postoje.

               (25)

               Ocjenjujući razmjernost, Komisija je proučila i jesu li potrebne druge mjere osim ograničenja uvoza, npr. ograničenja na korištenje luka i ograničenja izvoza. Budući da korištenje luka za opskrbu gorivom, iskrcaj, zamjenu posade, popravke i odmor predstavlja rutinske i nužne aktivnosti koje prate ulov haringe, Komisija je zaključila da su i takve mjere potrebne i da nikakve alternativne i manje ograničavajuće mjere nisu moguće da se flote Farskih otoka spriječe da iskorištavaju objekte EU-a radi neodrživog ribolova haringe.

               (26)

               Na temelju procjene kratkoročnih i dugoročnih okolišnih, trgovinskih, gospodarskih i društvenih učinaka mjera, kao i administrativnog opterećenja povezanog s njihovom provedbom, može se zaključiti da su mjere razumne i da neće imati neprihvatljive učinke, ni stvoriti neopravdano opterećenje. Učinci mjera sigurni su za okoliš jer se očekuje da će pridonijeti održivosti stoka haringe. Trgovinski učinci bit će umjereni jer, iako se mogu očekivati izravni gospodarski učinci, srednjoročno je moguće pronaći alternativne mehanizme razmjene i u konačnici se ne očekuje nestašica u zalihama u EU-u. Očekuje se da će srednjoročni gospodarski i društveni učinci biti umjereni jer će se nadovezati na trgovinske učinke, a ako mjere srednjoročno i dugoročno postignu željene učinke, i gospodarski i društveni učinci bit će izrazito pozitivni, posebno za brojne flote koje financijski izrazito ovise o ulovu pelagičke ribe. Administrativno opterećenje kao rezultat mjera bit će razmjerno nisko ako se uzme u obzir da većina sredstava nadzora potrebnih za provedbu mjera, uključujući osoblje, već postoji u državama članicama.

               (27)

               Na koncu, Komisija je proučila usklađenost mjera s međunarodnim pravom i zaključila da se odnose na očuvanje iscrpivog stoka ribe te da im je svrha sprečavanje prekomjernog iskorištavanja stoka, jer se njima nastoji održati stok atlantske haringe unutar sigurnih bioloških ograničenja. Mjere se provode zajedno s mjerama Unije za očuvanje (članak 5. stavak 1. točka (b) Uredbe (EU) br. 1026/2012.). Naime, Unija je smanjila ulov za 26 % u skladu s preporukom Međunarodnog vijeća za istraživanje mora (ICES) i u potpunosti primjenjuje uvjete i ograničenja dugoročnog plana gospodarenja koji su obalne države dogovorile i primjenjivale od 1999. i koji je, kako je ICES iznova potvrdio u svibnju 2013., usklađen s preventivnim pristupom i ispravan je pristup gospodarenja za održavanje iskorištavanja unutar sigurnih bioloških ograničenja. Nadalje, ne postoje konačni znanstveni dokazi koji bi Farskim otocima mogli poslužiti kao temelj za povećanje udjela ribolova atlantske haringe. Stoga je smanjenje njihova ulova u skladu s preporukama ICES-a za 2013. primjereno.

               (28)

               Slijedom navedenoga, mjere koje je potrebno donijeti u prvom koraku trebaju obuhvatiti sljedeće: (a) zabranu uvoza haringe i skuše iz atlantskog stoka, kao i proizvode ribarstva koji sadrže takvu ribu ili su od nje napravljeni; i (b) ograničenja na korištenje luka Unije plovilima za ulov stoka atlantske haringe i skuše pod nadzorom Farskih otoka i plovilima koja prevoze ribu ili proizvode ribarstva koji potječu iz takvog ribolova. Kako bi se olakšala provedba mjera primjenjivih na plovila koja obavljaju ribolov predmetnih haringi i skuša iz stoka ili prijevoz ribe ili proizvoda ribarstva koji potječu iz tih stokova, državama članicama trebalo bi dostaviti popis tih plovila. Kako bi se odredilo jesu li haringe i skuše ulovljene plovilom pod nadzorom Farskih otoka, trebalo bi uporabiti program certificiranja ulova utvrđen u poglavlju III. Uredbe (EZ) br. 1005/2008 od 29. rujna 2008. o uspostavi sustava Zajednice za sprečavanje, suzbijanje i zaustavljanje nezakonitog, neprijavljenog i nereguliranog ribolova, o izmjeni uredbi (EEZ) br. 2847/93, (EZ) br. 1936/2001 i (EZ) br. 601/2004 i o stavljanju izvan snage uredbi (EZ) br. 1093/94 i (EZ) br. 1447/1999 (5).

               (29)

               Mjere predviđene ovom Uredbom u skladu su s mišljenjem Odbora za ribarstvo i akvakulturu,

         DONIJELA JE OVU UREDBU:
   Članak 1.
   Predmet
   Ovom se Uredbom Farski otoci određuju kao zemlja koja dopušta neodrživi ribolov atlantskog stoka haringe i utvrđuju mjere za Farske otoke u svrhu dugoročnog očuvanja tog stoka.
   Članak 2.
   Područje primjene i ciljevi
   Ova se Uredba primjenjuje na ribolov atlantske haringe koji se obavlja pod nadzorom Farskih otoka. Njezin je cilj osigurati dugoročnu održivost stoka atlantske haringe.
   Članak 3.
   Definicije
   Za potrebe ove Uredbe primjenjuju se sljedeće definicije:

               (a)

               „stok atlantske haringe znači stok haringe (Clupea harengus) u potpodručjima ICES (Međunarodno vijeće za istraživanje mora) I., II., V., XII. i XIV. (6);

               (b)

               „atlantska haringa” znači riba iz stoka atlantske haringe;

               (c)

               skuša je riba vrste Scomber scombrus koju se lovi u područjima koje nastanjuje atlantska haringa;

               (d)

               „ulovljena pod nadzorom Farskih otoka” znači da je ulovljena plovilom pod zastavom Farskih otoka ili plovilom pod zastavom druge države članice koja ima dozvolu za ribolov u isključivoj gospodarskoj zoni Farskih otoka ili koje je iznajmilo farsko poduzeće ili farsko tijelo vlasti.

         Članak 4.
   Određivanje
   Farski otoci određuju se kao zemlja koja dopušta neodrživi ribolov stoka atlantske haringe.
   Članak 5.
   Mjere
   1.   Zabranjuje se unošenje na područje Unije, uključujući u svrhu prekrcaja u lukama, ribe ili proizvoda ribarstva navedenih u Prilogu koji se sastoje ili su napravljeni od, ili sadrže atlantsku haringu ili skušu ulovljenu pod nadzorom Farskih otoka.
   2.   Plovilima pod zastavom Farskih otoka koja love atlantsku haringu ili skušu i koja prevoze ribu ili proizvode ribarstva koji potječu od atlantske haringe ili skuše ulovljene plovilima pod zastavom te zemlje ili onima koji imaju njezinu dozvolu, a plove pod nekom drugom zastavom zabranjuje se korištenje luka u Uniji. Ta zabrana ne primjenjuju se u slučajevima više sile ili pogibelji u smislu članka 18. Konvencije Ujedinjenih naroda o pravu mora iz 1982. za postupke koji su nužni za otklanjanje takvih stanja.
   Članak 6.
   Provedba
   1.   Nadležna tijela država članica dužna su koristiti se programom certifikacije ulova navedenim u poglavlju III. Uredbe (EZ) br. 1005/2008 za određivanje svih proizvoda obuhvaćenih zabranom u skladu s člankom 5. stavkom 1. ove Uredbe.
   2.   Kako bi se olakšala provedba zabrane navedene u članku 5. stavku 2., državama članicama dostavlja se indikativni popis plovila koja su prema pouzdanim izvorima podataka lovila ili trenutačno love atlantsku haringu ili skušu pod nadzorom Farskih otoka.
   Članak 7.
   Stupanje na snagu
   Ova Uredba stupa na snagu sedmog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 20. kolovoza 2013.

            Za Komisiju

            Predsjednik

         José Manuel BARROSO

      (1)  SL L 316, 14.11.2012., str. 34.

      (2)  http://www.ices.dk/sites/pub/Publication%20Reports/Advice/2012/2012/her-noss.pdf

      (3)  http://www.ices.dk/sites/pub/Publication%20Reports/Advice/2013/Special%20requests/NEAFC%20NSS%20herring%20MP.pdf

      (4)  Odluka C(2013)2853 od 17. svibnja 2013.

      (5)  SL L 286, 29.10.2008., str. 1.

      (6)  U skladu s Uredbom (EZ) br. 218/2009 Europskog parlamenta i Vijeća od 11. ožujka 2009. o podnošenju statističkih podataka o nominalnom ulovu država članica koje obavljaju ribolov u sjeveroistočnom Atlantiku (SL L 87, 31.3.2009., str. 70.).

      PRILOG

         Popis ribe i ribljih proizvoda čije je unošenje na područje Unije zabranjeno

                  Vrsta

                  Proizvodi (usklađeni sustav nomenklature)

                  Haringa (Clupea harengus)

                  ex 0302 41
                  ex 0302 90
                  ex 0303 51
                  ex 0303 90 90
                  ex 0304 59 50
                  ex 0304 86
                  ex 0304 99 23
                  ex 0305 42
                  ex 0305 59 30
                  ex 0305 61
                  ex 0305 72
                  ex 0305 79
                  ex 1604 12
                  ex 1604 20 90

                  Skuša (Scomber scombrus)

                  ex 0302 44
                  ex 0303 54
                  ex 0304 49 90
                  ex 0304 89 49
                  ex 0304 99 99
                  ex 0305 49 30
                  ex 1604 15
                  ex 1604 20 50


title: Provedbena uredba Komisije (EU) br. 1160/2012 od 7. prosinca 2012. o izmjeni Uredbe (EU) br. 206/2010 u pogledu obrasca veterinarskog certifikata za domaća goveda namijenjena provozu kroz regiju Kalinjingrad u druge dijelove Rusije preko državnog područja Litve  Tekst značajan za EGP

text:
               03/Sv. 62

               HR

               Službeni list Europske unije

               255

         32012R1160

               L 336/9

               SLUŽBENI LIST EUROPSKE UNIJE

         PROVEDBENA UREDBA KOMISIJE (EU) br. 1160/2012
   od 7. prosinca 2012.
   o izmjeni Uredbe (EU) br. 206/2010 u pogledu obrasca veterinarskog certifikata za domaća goveda namijenjena provozu kroz regiju Kalinjingrad u druge dijelove Rusije preko državnog područja Litve
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2004/68/EZ od 26. travnja 2004. o utvrđivanju pravila zdravlja životinja za uvoz u i provoz kroz Zajednicu određenih živih papkara i o izmjeni direktiva 90/426/EEZ i 92/65/EEZ i o stavljanju izvan snage Direktive 72/462/EEZ (1), a posebno prvi podstavak njezinog članka 6. stavka 1., članak 7. točku (e) i članak 13. stavak 1.,
   budući da:

               (1)

               Direktivom 2004/68/EZ utvrđuju se zahtjevi zdravlja životinja za tranzit kroz Uniju živih papkara. Njome se predviđa da je moguće utvrditi posebne odredbe uključujući obrasce veterinarskih certifikata za provoz živih papkara kroz Uniju iz odobrenih trećih zemalja, pod uvjetom da se takve životinje provoze po području Unije s odobrenjem i pod nadzorom carine i službenog veterinara kroz odobrene granične inspekcijske postaje i bez bilo kakvog stajanja na području Unije osim onog koje je potrebno zbog dobrobiti životinja.

               (2)

               Uredbom Komisije (EU) br. 206/2010 od 12. ožujka 2010. o utvrđivanju popisa trećih zemalja, državnih područja ili njihovih dijelova odobrenih za unos u Europsku uniju određenih životinja i svježeg mesa te zahtjeva veterinarskog certificiranja (2) utvrđuju se zahtjevi veterinarskog certificiranja za unos u Uniju određenih pošiljaka živih životinja uključujući papkare. Prilogom I. toj Uredbi utvrđuje se popis trećih zemalja, državnih područja ili njihovih dijelova iz kojih se takve pošiljke mogu unositi u Uniju skupa s obrascima veterinarskih certifikata koji prate takve pošiljke.

               (3)

               Zahtjevi za provoz živih goveda za uzgoj i proizvodnju iz regije Kalinjingrad (Kalinjingradska oblast) kroz državno područje Litve prema drugim regijama Rusije trenutačno predviđaju u pogledu certificiranja, inter alia, da su prije premještanja životinje morale boraviti na području Kalinjingrada od rođenja ili najmanje šest mjeseci prije datuma otpreme kroz Uniju i da nisu bile u kontaktu s uvezenim papkarima tijekom posljednjih 30 dana.

               (4)

               Rusija je zatražila reviziju tih zahtjeva kako bi se dopustio provoz živih goveda za uzgoj i proizvodnju podrijetlom iz Unije kroz državno područje Litve, ali koje su unesene u regiju Kalinjingrad, bez zahtijevanja prethodnog minimalnog boravka u toj regiji.

               (5)

               Uzimajući u obzir povoljnu situaciju u pogledu zdravlja životinja u Uniji, primjereno je predvidjeti alternativni zahtjev za certificiranje za provoz takvih životinja iz Kalinjingrada kroz državno područje Litve u druge dijelove državnog područja Rusije cestovnim prijevoznim sredstvima. Međutim, kako bi se zaštitio zdravstveni status životinja u Uniji, takav provoz treba dopustiti samo ako se odgovarajućim certificiranjem predviđa da se nakon unosa u Kalinjingrad životinje drže u objektima u kojima se drže samo životinje podrijetlom iz Unije.

               (6)

               Obrazac veterinarskog certifikata „BOV-X-TRANSIT-RU” iz dijela 2. Priloga I. Uredbi (EU) br. 206/2010 potrebno je stoga izmijeniti u skladu s tim.

               (7)

               Uredbu (EU) br. 206/2010 potrebno je stoga izmijeniti u skladu s tim.

               (8)

               Mjere predviđene ovom Uredbom su u skladu s mišljenjem Stalnog odbora za prehrambeni lanac i zdravlje životinja,

         DONIJELA JE OVU UREDBU:
   Članak 1.
   U dijelu 2. Priloga I. Uredbi (EU) br. 206/2010, obrazac veterinarskog certifikata „BOV-X-TRANSIT-RU” zamjenjuje se tekstom iz Priloga ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 7. prosinca 2012.

            Za Komisiju

            Predsjednik

         José Manuel BARROSO

      (1)  SL L 139, 30.4.2004., str. 321.

      (2)  SL L 73, 20.3.2010., str. 1.

      PRILOG

         „Obrazac BOV-X-TRANSIT-RU


title: Provedbena uredba Komisije (EU) br. 445/2013 od 14. svibnja 2013. o odobrenju hidroksi analoga selenometionina kao dodatka hrani za životinje za sve životinjske vrste  Tekst značajan za EGP

text:
222                    HR                               Službeni list Europske unije                                              03/Sv. 71
32013R0445
15.5.2013.                                           SLUŽBENI LIST EUROPSKE UNIJE                                                 L 130/21
                                         PROVEDBENA UREDBA KOMISIJE (EU) br. 445/2013
                                                           od 14. svibnja 2013.
                 o odobrenju hidroksi analoga selenometionina kao dodatka hrani za životinje za sve životinjske
                                                                    vrste
                                                          (Tekst značajan za EGP)
EUROPSKA KOMISIJA,                                                               Također je provjerila izvješće o analitičkoj metodi
                                                                                dodatka hrani za životinje koje je dostavio referentni
uzimajući u obzir Ugovor o funkcioniranju Europske unije,                        laboratorij Zajednice uspostavljen Uredbom (EZ) br.
                                                                                1831/2003.
uzimajući u obzir Uredbu (EZ) br. 1831/2003 Europskog parla
menta i Vijeća od 22. rujna 2003. o dodacima hrani za životi             (5)    Procjena hidroksi analoga selenometionina pokazuje da
nje (1), a posebno njezin članak 9. stavak 2.,                                   su uvjeti za izdavanje odobrenja iz članka 5. Uredbe (EZ)
                                                                                br. 1831/2003 ispunjeni. Slijedom toga, trebalo bi
budući da:                                                                       odobriti korištenje tog pripravka kako je opisano u
                                                                                Prilogu ovoj Uredbi.
(1)     Uredbom (EZ) br. 1831/2003 propisuje se izdavanje
        odobrenja za dodatke koji se koriste u hranidbi životinja         (6)    Agencija je zaključila da se ograničenje dodavanja organ
        i razloge i postupke za izdavanje takvog odobrenja.                      skog selena mora primjenjivati na već odobrene organske
                                                                                spojeve selena, selenizirane kvasce i hidroksi analog sele
(2)     U skladu s člankom 7. Uredbe (EZ) br. 1831/2003                          nometionina. Stoga, u slučaju da se hrani za životinje
        podnesen je zahtjev za odobrenje hidroksi analoga sele                  također dodaju anorganski spojevi selena, dodavanje
        nometionina. Taj zahtjev je bio popraćen detaljima i                     organskog selena ne smije prelaziti 0,2 mg po kg
        dokumentima koji se zahtijevaju u skladu s člankom 7.                    potpune krmne smjese.
        stavkom 3. Uredbe (EZ) br. 1831/2003.
                                                                          (7)    Mjere predviđene u ovoj Uredbi u skladu su s mišljenjem
(3)     Zahtjev se odnosi na odobrenje hidroksi analoga seleno                  Stalnog odbora za prehrambeni lanac i zdravlje životinja,
        metionina, organskog spoja selena, kao dodatka hrani za           DONIJELA JE OVU UREDBU:
        sve vrste životinja i njegovo uvrštenje u kategoriju doda
        taka hrani za životinje „Nutritivni dodaci”.                                                   Članak 1.
(4)     Europska agencija za sigurnost hrane (Agencija) zaključila        Pripravak specificiran u Prilogu koji pripada kategoriji dodataka
        je u svom mišljenju od 11. prosinca 2012. (2) da u                za životinje „Nutritivni dodaci” i funkcionalnoj skupini „Spojevi
        okviru predloženih uvjeta uporabe hidroksi analog sele           elemenata u tragovima”odobrava se kao dodatak u hranidbi
        nometionin nema štetan učinak na zdravlje životinja,              životinja pod uvjetima propisanim u Prilogu.
        ljudi ili na okoliš i da se njegova uporaba može smatrati                                      Članak 2.
        učinkovitim izvorom selena za sve životinjske vrste.
        Agencija smatra da nema potrebe propisivati posebne               Ova Uredba stupa na snagu dvadesetog dana od dana objave u
        zahtjeve za praćenje nakon stavljanja na tržište.                 Službenom listu Europske unije.
                       Ova je Uredba u cijelosti obvezujuća i izravno se primjenjuje u svim državama članicama.
                       Sastavljeno u Bruxellesu 14. svibnja 2013.
                                                                                Za Komisiju
                                                                                Predsjednik
                                                                                José Manuel BARROSO
(1) SL L 268, 18.10.2003., str. 29.
(2) The EFSA Journal 2013; 11(1):3046.
 ---pagebreak---                                                                                03/Sv. 71
                                                                                PRILOG
                                                                                Najmanji
                                                                                Najveći udio
                                                                                Gornja      udio
                                                                                Datum isteka
 Registarski Ime nositelja   Dodatak hrani za                                                                Vrsta ili kategorija    granica
                                                       Sastav, kemijska formula, opis, analitička metoda                                         Najveći udio elementa              Ostale odredbe               valjanosti
broj dodatka odobrenja          životinje                                                                         životinje          starosti
                                                                                (Se) u mg/kg potpune                                            odobrenja
                                                                                životinja
                                                                                krmne smjese s udjelom                                                              HR
                                                                                vlage od 12 %
Kategorija nutritivnih dodataka hrani za životinje. Funkcionalna skupina: spojevi elemenata u tragovima
  3b814           —          Hidroksi analog    Karakteristike dodatka:                                          Sve vrste             —                      0,50        1. Dodatak se dodaje u krmnu         4. lipnja 2023.
                             selenometionin                                                                                (ukupno)         smjesu u obliku premiksa.
                                                Pripravak hidroksi analoga selenometionina u krutom i
                                                tekućem obliku:                                                                                2. Za sigurnost korisnika: tijekom
                                                                                rukovanja potrebno je nositi
                                                Udio selena: 18 000 do 24 000 mg Se/kg
                                                                                zaštitu za disanje, sigurnosne
                                                Organski selen > 99 % ukupnog selena                                                                                naočale i rukavice.
                                                Hidroksi analog selenometionin > 98 % ukupnog selena                                                                      3. Najveća količina dodavanja
                                                                                organskog selena: 0,20 mg
                                                                                Službeni list Europske unije
                                                Kruti pripravak: 5 % hidroksi analoga selenometionina i                                                                      Se/kg potpune krmne smjese s
                                                95 % nosač                                                                                udjelom vlage od 12 %.
                                                Tekući pripravak: 5 % hidroksi analoga selenometionina
                                                i 95 % destilirane vode
                                                Karakteristike aktivne tvari:
                                                Organski selen od hidroksi analoga selenometionina
                                                (R,S-2-hidroksi-4-metilselenobutanska kiselina)
                                                Kemijaska formula C5H10O3Se
                                                CAS broj 873660-49-2
                                                Analitička metoda (1)
                                                Za određivanje hidroksi analoga selenometionina u
                                                dodatku hrani za životinje:
                                                — Tekućinska kromatografija visoke djelotvornosti uz
                                                  detekciju UV detektorom pri 220 nm (HPLC-UV)
                                                Za određivanje ukupnog selena u dodatku hrani za
                                                životinje:
                                                — Masena spektrometrija s induktivno spregnutom
                                                  plazmom (ICPMS) nakon mikrovalne razgradnje s
                                                  HNO3/H2O2, ili
                                                — Atomska emisijska spektrometrija s induktivno
                                                  spregnutom plazmom (ICPAES) nakon razgradnje
                                                  s HNO3/HCl
                                                                                223
 ---pagebreak---                                                                                Najmanji
                                                                                Najveći udio                                             224
                                                                                udio
                                                                                Gornja
                                                                                Datum isteka
 Registarski Ime nositelja    Dodatak hrani za                                                                        Vrsta ili kategorija    granica
                                                          Sastav, kemijska formula, opis, analitička metoda                                               Najveći udio elementa              Ostale odredbe    valjanosti
broj dodatka odobrenja           životinje                                                                                životinje          starosti
                                                                                (Se) u mg/kg potpune                                 odobrenja
                                                                                životinja
                                                                                krmne smjese s udjelom
                                                                                vlage od 12 %
                                                                                HR
                                                   Za određivanje ukupnog selena u premiksima i hrani za
                                                   životinje:
                                                   — Atomska apsorpcijska spektrometrija s hidridnom
                                                     tehnikom (HGAAS) nakon mikrovalne razgradnje s
                                                     HNO3/H2O2 (EN 16159:2012).
(1) Detalji o analitičkim metodama dostupni su na sljedećoj adresi referentnog laboratorija: http://irmm.jrc.ec.europa.eu/EURLs/EURL_feed_additives/authorisation/evaluation_reports/Pages/index.aspx
                                                                                Službeni list Europske unije
                                                                                03/Sv. 71


title: Provedbena uredba Komisije (EU) 2015/1507 оd 9. rujna 2015. o izmjeni Provedbene uredbe Vijeća (EU) br. 1371/2013 o proširenju konačne antidampinške pristojbe uvedene na uvoz određenih tkanina otvorene mrežaste strukture od staklenih vlakana podrijetlom iz Narodne Republike Kine na uvoz određenih tkanina otvorene mrežaste strukture od staklenih vlakana poslanih, među ostalim, iz Indije bez obzira na to imaju li deklarirano podrijetlo iz Indije ili nemaju

text:
               10.9.2015

               HR

               Službeni list Europske unije

               L 236/1

         PROVEDBENA UREDBA KOMISIJE (EU) 2015/1507
   оd 9. rujna 2015.
   o izmjeni Provedbene uredbe Vijeća (EU) br. 1371/2013 o proširenju konačne antidampinške pristojbe uvedene na uvoz određenih tkanina otvorene mrežaste strukture od staklenih vlakana podrijetlom iz Narodne Republike Kine na uvoz određenih tkanina otvorene mrežaste strukture od staklenih vlakana poslanih, među ostalim, iz Indije bez obzira na to imaju li deklarirano podrijetlo iz Indije ili nemaju
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1225/2009 od 30. studenoga 2009. o zaštiti od dampinškog uvoza iz zemalja koje nisu članice Europske zajednice (1) (Osnovna uredba), a posebno njezin članak 11. stavak 3. i članak 13. stavak 4.,
   budući da:
   A.   MJERE NA SNAZI

               (1)

               Provedbenom uredbom (EU) br. 791/2011 (2) Vijeće je uvelo preostalu antidampinšku pristojbu od 62,9 % na uvoz određenih tkanina otvorene mrežaste strukture od staklenih vlakana podrijetlom iz Narodne Republike Kine („NRK”).

               (2)

               Nakon istražnog postupka radi sprječavanja izbjegavanja mjera Provedbenom uredbom Vijeća (EU) br. 1371/2013 (3) navedene mjere proširene su na uvoz određenih tkanina otvorene mrežaste strukture od staklenih vlakana poslanih, među ostalim, iz Indije, bez obzira na to imaju li deklarirano podrijetlo iz Indije ili nemaju („proširene mjere”).

         B.   ZAHTJEV ZA REVIZIJU

               (3)

               Nakon toga Europska komisija („Komisija”) zaprimila je zahtjev za parcijalnu privremenu reviziju u skladu s člankom 11. stavkom 3. i člankom 13. stavkom 4. Osnovne uredbe.

               (4)

               Zahtjev je podnijelo trgovačko društvo Pyrotek India Pvt. Ltd („podnositelj zahtjeva”), proizvođač izvoznik određenih tkanina otvorene mrežaste strukture od staklenih vlakana iz Indije („predmetna zemlja”), a opseg mu je bio ograničen na mogućnost stjecanja izuzeća od proširenih mjera.

               (5)

               Komisija je ispitala dokaze koje je dostavio podnositelj zahtjeva i smatrala ih je dostatnima za opravdavanje pokretanja istražnog postupka u skladu s člankom 11. stavkom 3. i člankom 13. stavkom 4. Osnovne uredbe. Komisija je stoga 23. rujna 2014. pokrenula istražni postupak objavom obavijesti o pokretanju parcijalne privremene revizije u Službenom listu Europske unije
                   (4).

         C.   PROIZVOD IZ POSTUPKA REVIZIJE

               (6)

               Proizvod koji podliježe ovoj reviziji jest tkanina otvorene mrežaste strukture od staklenih vlakana, sa širinom i dužinom očice većom od 1,8 mm i težinom većom od 35 g/m2, osim diskova od staklenih vlakana, podrijetlom iz Narodne Republike Kine ili otpremljena iz Indije, bez obzira na to ima li deklarirano podrijetlo iz Indije ili nema („proizvod iz revizije”), trenutačno obuhvaćena oznakama KN ex 7019 51 00 i ex 7019 59 00.

         D.   ISTRAŽNI POSTUPAK

   (a)   Razdoblje istražnog postupka

               (7)

               Razdoblje istražnog postupka obuhvaća razdoblje od 1. siječnja 2010. do 30. lipnja 2014., dok izvještajno razdoblje obuhvaća razdoblje od 1. srpnja 2013. do 30. lipnja 2014.

               (8)

               Komisija je službeno obavijestila trgovačko društvo Pyrotek i predstavnike Indije o pokretanju revizije. Zainteresirane strane pozvane su da iznesu svoja stajališta te su obaviještene da je moguće zatražiti saslušanje. Nije primljen nijedan takav zahtjev.

               (9)

               Komisija je trgovačkom društvu Pyrotek poslala upitnik i u zadanom roku primila odgovor. Komisija je zatražila i provjerila sve informacije potrebne za reviziju. Posjet radi provjere proveden je u prostorima trgovačkog društva Pyrotek u gradovima Chennai i Pune u Indiji.

         (b)   Podnositelj zahtjeva

               (10)

               Podnositelj zahtjeva jest indijsko društvo kći multinacionalne grupe Pyrotek koja ima sjedište u SAD-u. Grupa Pyrotek dobavljač je različite potrošne robe i alata za industriju metala i aluminija.

               (11)

               Konkretno, podnositelj zahtjeva proizvodi proizvod iz postupka revizije u svojem indijskom postrojenju u gradu Chennai te ga prodaje društvima u Uniji s kojima je povezan. Povezana društva u Uniji u većini slučajeva dalje prerađuju proizvod iz postupka revizije i nastali proizvod prodaju krajnjim kupcima.

         (c)   Nalazi istražnog postupka

               (12)

               Istražnim postupkom pokazano je da je podnositelj zahtjeva započeo proizvodnju proizvoda iz postupka revizije u kolovozu 2011. te je potvrđeno da je podnositelj zahtjeva bio u mogućnosti proizvesti čitavu količinu koju je izvezao u Uniju od početka razdoblja tijekom kojega se provodila istraga koja je rezultirala uvođenjem proširenih mjera. Utvrđeno je posebice da je obujam prodaje bio u skladu s proizvodnim kapacitetom i kupnjom sirovog materijala (pređa).

               (13)

               Istražnim postupkom također je pokazano da podnositelj zahtjeva nije povezan ni sa jednim proizvođačem izvoznikom koji podliježe mjerama na snazi.

               (14)

               Istražnim postupkom nadalje je potvrđeno da podnositelj zahtjeva nije bio uključen u praksu izbjegavanja mjera definiranu u članku 13. Osnovne uredbe.

               (15)

               Istražnim postupkom posebice je utvrđeno da bez obzira na to što je znatna količina sirovog materijala (posebice pređa) kupljena iz Narodne Republike Kine, to se ne može smatrati postupkom sklapanja u skladu s člankom 13. stavkom 2. Osnovne uredbe.

               (16)

               U pogledu tih nalaza Komisija je utvrdila da je podnositelj zahtjeva doista proizvođač proizvoda iz postupka revizije te bi stoga trebao biti izuzet iz proširenih mjera.

         E.   POSTUPAK

               (17)

               Mjere predviđene ovom Uredbom u skladu su s mišljenjem Odbora uspostavljenog člankom 15. stavkom 1. Uredbe (EZ) br. 1225/2009,

         DONIJELA JE OVU UREDBU:
   Članak 1.
   Članak 1. stavci 1. i 2. Uredbe (EU) br. 1371/2013 mijenjaju se kako slijedi:

      „1.   Konačna antidampinška pristojba koja se primjenjuje na ‚sva ostala trgovačka društva’ uvedena člankom 1. stavkom 2. Uredbe (EU) br. 791/2011 na uvoz tkanina otvorene mrežaste strukture od staklenih vlakana, otvora većeg od 1,8 mm po duljini i širini i mase veće od 35 g/m2 isključujući diskove od staklenih vlakana, podrijetlom iz Narodne Republike Kine, proširuje se na uvoz tkanina otvorene mrežaste strukture od staklenih vlakana, otvora većeg od 1,8 mm po duljini i širini i mase veće od 35 g/m2 isključujući diskove od staklenih vlakana, poslanih iz Indije i Indonezije, bez obzira na to imaju li deklarirano podrijetlo iz Indije i Indonezije ili ne, trenutačno obuhvaćenih oznakama KN ex 7019 51 00 i ex 7019 59 00 (oznake TARIC 7019510014, 7019510015, 7019590014 i 7019590015), osim onih koje proizvodi trgovačko društvo Montex Glass Fibre Industries Pvt.Ltd. (dodatna oznaka TARIC B942) i trgovačko društvo Pyrotek India Pvt. Ltd. (dodatna oznaka TARIC C051).
      2.   Uvjet za izuzeće odobreno trgovačkim društvima Montex Glass Fibre Industries Pvt. Ltd. i Pyrotek India Pvt. Ltd. jest podnošenje carinskim tijelima država članica valjanog trgovačkog računa koji je u skladu sa zahtjevima utvrđenima Prilogom ovoj Uredbi. Ne podnese li se taj račun, primjenjuje se antidampinška pristojba kako je uvedena stavkom 1.”

   Članak 2.
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 9. rujna 2015.

            Za Komisiju

            Predsjednik

         Jean-Claude JUNCKER

      (1)  SL L 343, 22.12.2009., str. 51.

      (2)  Provedbena uredba Vijeća (EU) br. 791/2011 od 3. kolovoza 2011. o uvođenju konačne antidampinške pristojbe i konačnoj naplati privremene pristojbe uvedene na uvoz određenih tkanina otvorene mrežaste strukture od staklenih vlakana podrijetlom iz Narodne Republike Kine (SL L 204, 9.8.2011., str. 1.).

      (3)  Provedbena uredba Vijeća (EU) br. 1371/2013 od 16. prosinca 2013. o proširenju konačne antidampinške pristojbe uvedene Provedbenom uredbom (EU) br. 791/2011 na uvoz određenih tkanina otvorene mrežaste strukture od staklenih vlakana podrijetlom iz Narodne Republike Kine na uvoz određenih tkanina otvorene mrežaste strukture od staklenih vlakana poslanih iz Indije i Indonezije, bez obzira na to imaju li deklarirano podrijetlo iz Indije i Indonezije ili nemaju (SL L 346, 20.12.2013., str. 20.).

      (4)  Obavijest o pokretanju parcijalne revizije tijekom važenja antidampinških mjera primjenjivih na uvoz određenih tkanina otvorene mrežaste strukture od staklenih vlakana podrijetlom iz Narodne Republike Kine, proširenih na uvoz koji se otprema iz Indije, bez obzira na to jesu li proizvodi prijavljeni kao podrijetlom iz Indije ili ne (SL C 330, 23.9.2014., str. 8.).


title: Provedbena uredba Komisije (EU) br. 497/2011 od 18. svibnja 2011. o razvrstavanju određene robe u kombiniranu nomenklaturu

text:
               02/Sv. 021

               HR

               Službeni list Europske unije

               197

         32011R0497

               L 134/11

               SLUŽBENI LIST EUROPSKE UNIJE

               18.05.2011.

      PROVEDBENA UREDBA KOMISIJE (EU) br. 497/2011
   od 18. svibnja 2011.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:

               (1)

               Kako bi se osigurala jedinstvena primjena kombinirane nomenklature priložene Uredbi (EEZ) br. 2658/87, potrebno je usvojiti mjere o razvrstavanju robe navedene u Prilogu ovoj Uredbi.

               (2)

               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na kombiniranoj nomenklaturi ili kojom se uvodi daljnja podjela iste, te koja je uspostavljena posebnim odredbama Unije radi primjene tarifnih ili drugih mjera koje se odnose na trgovinu robom.

               (3)

               U skladu s tim Općim pravilima, robu opisanu u stupcu 1 tablice u Prilogu ovoj Uredbi na temelju obrazloženja navedenog u stupcu 3 tablice treba razvrstati u oznake KN navedene u stupcu 2.

               (4)

               Primjereno je da u skladu s člankom 12. stavkom 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2) korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, i to tijekom razdoblja od tri mjeseca.

               (5)

               Odbor za Carinski zakonik nije donio mišljenje unutar roka kojeg je odredio njegov predsjedavajući,

         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu pod oznaku KN navedenu u stupcu 2 tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi na temelju članka 12. stavka 6. Uredbe (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 18. svibnja 2011.

            Za Komisiju, u ime predsjednika,

         Algirdas ŠEMETA

            Član Komisije

      (1)  SL L 256, 7.9.1987., str. 1.

      (2)  SL L 302, 19.10.1992., str. 1.
   PRILOG

               Naziv robe

               Razvrstavanje (oznaka KN)

               Obrazloženje

               (1)

               (2)

               (3)

                           1.

                           Aromatizirani sirupi sljedećeg sastava (u postotku masenog udjela):

                                       Voda

                                       65,13

                                       Šećer od šećerne trske

                                       28,47

                                       Sok od limete

                                       3,18

                                       Limunska kiselina

                                       1,49

                                       Sok od limuna

                                       1,18

                                       Arome

                                       0,46

                                       Tvari za bojenje

                                       0,0003

                                       Pomoćne tvari

                                 Nakon razrjeđivanja vodom ili alkoholom pripravak se može piti kao koktel.

               2106 90 59

               Razvrstavanje se utvrđuje u skladu s Općim pravilima 1. i 6. za tumačenje kombinirane nomenklature i tekstom oznaka KN 2106, 2106 90 i 2106 90 59.
               Budući da se proizvod ne može piti sam, ne može ga se razvrstati kao piće u poglavlje 22.
               Zbog svoga sastava, proizvod čije su značajke arome i tvari za bojenje, razvrstava se kao aromatizirani šećerni sirupi s oznakom KN 2106 90 59.
               Vidjeti također Napomene s objašnjenjem Harmoniziranog sustava uz tarifni broj 2106, točku 12.

                           2.

                           Aromatizirani sirupi sljedećeg sastava (u postotku masenog udjela):

                                       Voda

                                       51,27

                                       Šećer od šećerne trske

                                       28,40

                                       Sok od maline

                                       10,60

                                       Pire od maline

                                       8,20

                                       Arome

                                       0,18

                                       Tvari za bojenje

                                       0,02

                                       Pomoćne tvari

                                 Nakon razrjeđivanja vodom ili alkoholom pripravak se može piti kao koktel.

               2106 90 98

               Razvrstavanje se utvrđuje u skladu s Općim pravilima 1. i 6. za tumačenje kombinirane nomenklature i tekstom oznaka 2106, 2106 90 i 2106 90 98.
               Budući da se proizvod ne može piti sam, ne može ga se razvrstati kao piće u poglavlje 22.
               Sastav proizvoda čije su značajke veće količine voćnog soka i voćnog pirea složeniji je od onog aromatiziranih šećernih sirupa oznake KN 2106 90 59.
               Proizvod se stoga razvrstava kao pripravak za proizvodnju pića s oznakom KN 2106 90 98. Vidjeti također Napomene s objašnjenjem Harmoniziranog sustava uz tarifni broj 2106, točku 12.


title: Provedbena uredba Komisije (EU) br. 679/2012 od 24. srpnja 2012. o upisu naziva u Registar zaštićenih oznaka izvornosti i zaštićenih oznaka zemljopisnog podrijetla (Squacquerone di Romagna (ZOI))

text:
               15/Sv. 21

               HR

               Službeni list Europske unije

               64

         32012R0679

               L 198/6

               SLUŽBENI LIST EUROPSKE UNIJE

         PROVEDBENA UREDBA KOMISIJE (EU) br. 679/2012
   od 24. srpnja 2012.
   o upisu naziva u Registar zaštićenih oznaka izvornosti i zaštićenih oznaka zemljopisnog podrijetla (Squacquerone di Romagna (ZOI))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 510/2006 od 20. ožujka 2006. o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda (1), a posebno njezin članak 7. stavak 4. prvi podstavak,
   budući da:

               (1)

               U skladu s člankom 6. stavkom 2. prvim podstavkom Uredbe (EZ) br. 510/2006, zahtjev Italije za registraciju naziva „Squacquerone di Romagna” objavljen je u Službenom listu Europske unije
                   (2).

               (2)

               Kako Komisija nije primila nijedan prigovor u smislu članka 7. Uredbe (EZ) br. 510/2006, taj bi naziv trebalo upisati u Registar,

         DONIJELA JE OVU UREDBU:
   Članak 1.
   Naziv naveden u Prilogu ovoj Uredbi ovime se upisuje u Registar.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 24. srpnja 2012.

            Za Komisiju, u ime Predsjednika

         Dacian CIOLOȘ

            Član Komisije

      (1)  SL L 93, 31.3.2006., str. 12.

      (2)  SL C 304, 15.10.2011., str. 19.
   PRILOG
   Poljoprivredni proizvodi navedeni u Prilogu I. Ugovoru namijenjeni prehrani ljudi:

      Razred 1.3.   Sirevi

   ITALIJA
   Squacquerone di Romagna (ZOI)


title: Provedbena uredba Komisije (EU) 2015/1299 оd 28. srpnja 2015. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               29.7.2015

               HR

               Službeni list Europske unije

               L 199/24

         PROVEDBENA UREDBA KOMISIJE (EU) 2015/1299
   оd 28. srpnja 2015.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 28. srpnja 2015.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 157, 15.6.2011., str. 1.

      PRILOG

         Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  MA

                  160,9

                  MK

                  26,3

                  ZZ

                  93,6

                  0709 93 10

                  TR

                  118,4

                  ZZ

                  118,4

                  0805 50 10

                  AR

                  121,6

                  UY

                  142,0

                  ZA

                  129,0

                  ZZ

                  130,9

                  0806 10 10

                  EG

                  280,5

                  MA

                  227,1

                  TN

                  185,1

                  TR

                  158,2

                  US

                  286,0

                  ZA

                  115,6

                  ZZ

                  208,8

                  0808 10 80

                  AR

                  127,0

                  BR

                  94,6

                  CL

                  136,4

                  NZ

                  132,6

                  US

                  116,2

                  UY

                  170,5

                  ZA

                  129,6

                  ZZ

                  129,6

                  0808 30 90

                  AR

                  255,7

                  CL

                  196,1

                  NZ

                  153,0

                  ZA

                  128,8

                  ZZ

                  183,4

                  0809 10 00

                  TR

                  233,0

                  ZZ

                  233,0

                  0809 29 00

                  TR

                  246,2

                  US

                  487,6

                  ZZ

                  366,9

                  0809 30 10, 0809 30 90

                  MK

                  70,6

                  TR

                  176,8

                  ZZ

                  123,7

                  0809 40 05

                  BA

                  57,2

                  IL

                  124,7

                  XS

                  66,1

                  ZZ

                  82,7

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.). Oznakom „ZZ” označava se „drugo podrijetlo”.


title: Provedbena uredba Komisije (EU) br. 111/2014 оd 4. veljače 2014. o razvrstavanju određene robe u kombiniranu nomenklaturu

text:
               7.2.2014

               HR

               Službeni list Europske unije

               L 38/16

      PROVEDBENA UREDBA KOMISIJE (EU) br. 111/2014
   оd 4. veljače 2014.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:

               (1)

               Radi osiguranja jedinstvene primjene kombinirane nomenklature koja je priložena Uredbi (EEZ) br. 2658/87, potrebno je donijeti mjere za razvrstavanje robe iz Priloga ovoj Uredbi.

               (2)

               Uredbom (EEZ) br. 2658/87 utvrđena su opća pravila za tumačenje kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Unije, a s ciljem primjene tarifa i drugih mjera u vezi s trgovinom robom.

               (3)

               U skladu s navedenim općim pravilima, robu opisanu u stupcu 1. tablice iz Priloga potrebno je razvrstati u odgovarajuće oznake KN iz stupca 2. na temelju razloga iz stupca 3. navedene tablice.

               (4)

               Primjereno je odrediti da u skladu s člankom 12. stavkom 6. Uredbe Vijeća (EEZ) br. 2913/92 (2) korisnik može obvezujuće tarifne informacije u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, nastaviti navoditi tijekom određenog razdoblja. Trebalo bi odrediti da to razdoblje traje tri mjeseca.

               (5)

               Mjere predviđene u ovoj Uredbi u skladu su s mišljenjem Odbora za Carinski zakonik,

         DONIJELA JE OVU UREDBU:
   Članak 1.
   Roba iz stupca 1. tablice u Prilogu razvrstava se u kombiniranu nomenklaturu u oznaku KN iz stupca 2. te tablice.
   Članak 2.
   Obvezujuće tarifne informacije koje nisu u skladu s ovom Uredbom mogu se nastaviti navoditi u skladu s člankom 12. stavkom 6. Uredbe (EEZ) br. 2913/92 tijekom razdoblja od tri mjeseca od datuma stupanja na snagu ove Uredbe.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 4. veljače 2014.

            Za Komisiju, u ime predsjednika,
         Algirdas ŠEMETA

            Član Komisije

      (1)  SL L 256, 7.9.1987., str. 1.

      (2)  Uredba Vijeća (EEZ) br. 2913/92 od 12. listopada 1992. o Carinskom zakoniku Zajednice (SL L 302, 19.10.1992., str. 1.).

      PRILOG

                  Opis robe

                  Razvrstavanje
                  (oznaka KN)

                  Razlozi

                  (1)

                  (2)

                  (3)

                  Aparat sastavljen od monitora u boji sa zaslonom u tehnologiji tekućeg kristala (LCD) i površine osjetljive na dodir (tzv. monitor sa zaslonom osjetljivim na dodir), s dijagonalom ekrana otprilike 38 cm (15 inča) s:

                              —

                              izvornom rezolucijom 1 024 × 768 piksela,

                              —

                              podržanim rezolucijama 640 × 350, 720 × 400, 640 × 480, 800 × 600 i 1 024 × 768 piksela,

                              —

                              omjerom širine i visine 4:3,

                              —

                              razmakom između piksela 0,297 mm,

                              —

                              svjetlinom 250 cd/m2,

                              —

                              horizontalnim kutom gledanja 120° i vertikalnim kutom gledanja 100°,

                              —

                              vremenom odziva 17 ms,

                              —

                              omjerom kontrasta 400:1,

                              —

                              gumbima za paljenje i gašenje i upravljanje.

                        Opremljen je sljedećim sučeljima:

                              —

                              D-Sub,

                              —

                              USB i RS-232 za povezivanje zaslona osjetljivog na dodir sa strojem za automatsku obradu podataka.

                        Ima stalak s mehanizmom za naginjanje i okretanje te površinu otpornu na bliještanje.
                  Monitor je namijenjen uporabi, primjerice, kao sastavni dio terminala na prodajnim mjestima i u informacijskim točkama namijenjenim kupcima. Zaslon osjetljiv na dodir korisnicima omogućuje unošenje podataka u te terminale. Monitor može prikazivati signale iz strojeva za automatsku obradu podataka.

                  8528 51 00

                  Razvrstavanje se utvrđuje općim pravilima 1. i 6. za tumačenje kombinirane nomenklature, napomenom 3. uz odsjek XVI. i tekstom oznaka KN 8528 i 8528 51 00.
                  Aparat je složeni stroj koji vrši funkciju ulaznog uređaja na osnovi koordinata X-Y iz tarifnog broja 8471 i monitora iz tarifnog broja 8528. Osim prikaza informacija uređaj korisnicima omogućuje i unos podataka. S obzirom na konstrukciju, koncept i objektivna svojstva aparata, a posebice na činjenicu da monitor može svoju funkciju obavljati neovisno o ulaznom uređaju, funkcija prikaza njegova je glavna funkcija u smislu napomene 3. uz odsjek XVI. S obzirom na njegova objektivna svojstva, primjerice omjer širine i visine, razmak između piksela prikladan za dulje gledanje iz blizine, sučelja koja se obično rabe u sustavima za automatsku obradu podataka, stalak s mehanizmom za naginjanje i okretanje te površinu otpornu na bliještanje, monitor se ubraja u monitore vrsta koje se rabi isključivo ili uglavnom u sustavima za automatsku obradu podataka iz tarifnog broja 8471.
                  Uređaj se stoga razvrstava u oznaku KN 8528 51 00 kao ostali monitori vrsta koje se rabi isključivo ili uglavnom u sustavima za automatsku obradu podataka iz tarifnog broja 8471.